503.
Na osnovu člana 40 stav 2 Zakona o igrama na sreću ("Službeni list CG", broj 91/25), Ministarstvo finansija donijelo je
PRAVILNIK
O BLIŽEM NAČINU PODNOŠENJA I OBRASCU MJESEČNE EVIDENCIJE SA KONAČNIM OBRAČUNOM REZULTATA POSLOVANJA ZA PRIREĐIVANJE IGARA NA SREĆU U KAZINU
("Službeni list Crne Gore", br. 027/26 od 02.03.2026)
Član 1
Ovim pravilnikom propisuje se bliži način podnošenja i obrazac mjesečne evidencije sa konačnim obračunom rezultata poslovanja za priređivanje igara na sreću u kazinu.
Član 2
Mjesečna evidencija sa konačnim obračunom rezultata poslovanja za priređivanje igara na sreću u kazinu sadrži sljedeće podatke:
   1) naziv priređivača;
   2) poreski identifikacioni broj priređivača (PIB);
   3) naziv i adresu kazina;
   4) obračunski period - mjesec i godinu na koje se evidencija odnosi;
   5) podatke o igrama koje igrači igraju jedan protiv drugog, i to:
      - redni broj evidencijske stavke,
      - vrstu igre,
      - ukupne uplate igrača,
      - procenat zadržavanja kazina, - osnovicu za obračun,
      - iznos naknade u visini od 15%,
      - zbirne (ukupne) iznose po vrstama igara za obračunski period.
   6) podatke o igrama koje igrači igraju protiv kazina, i to:
      - redni broj evidencijske stavke,
      - vrstu igre,
      - ukupno početno stanje,
      - ukupne dotacije,
      - ukupne kredite,
      - ukupno završno stanje,
      - ukupnu gotovinu,
      - mjesečni rezultat,
      - iznos naknade u visini od 15%,
      - zbirne (ukupne) iznose po vrstama igara za obračunski period.
   7) podatke o igrama koje igrači igraju jedan protiv drugog na turniru, i to:
      - redni broj evidencijske stavke,
      - vrstu igre,
      - broj rješenja organu za poslove igara na sreću (u daljem tekstu: organ uprave),
      - ukupne uplate igrača,
      - procenat zadržavanja kazina,
      - osnovicu za obračun,
      - iznos naknade u visini od 15%,
      - zbirne (ukupne) iznose po vrstama igara za obračunski period
   8) mjesto i datum sačinjavanja evidencije;
   9) ime, prezime i potpis lica koje je izradilo evidenciju,
   10) ime, prezime i potpis odgovornog lica priređivača.
Mjesečna evidencije sa konačnim obračunom rezultata poslovanja za priređivanje igara na sreću u kazinu vodi se na Obrascu 1 koji je sastavni dio ovog pravilnika.
Mjesečnu evidenciju sa konačnim obračunom rezultata poslovanja za priređivanje igara na sreću u kazinu, priređivač igara u kazinima dostavlja organu uprave u štampanom i elektronskom obliku.
Elektronski oblik mjesečne evidencije dostavlja se putem informacicnog sistema organa uprave.
Član 3
Dokaz o izvršenoj uplati varijabilnog dijela naknade za priređivanje igara na sreću u kazinu, treba da sadrži podatke o:
   1) priređivaču (naziv, sjedište, poreski identifikacioni broj),
   2) iznosu uplate u eurima,
   3) datumu uplate,
   4) periodu na koji se uplata odnosi,
   5) vrsti igara na sreću koje priređivač priređuje u kazinu (igre koje igrači igraju jedan protiv drugog/igre koje igrači igraju protiv kazina;
   6) podatke o primaocu (naziv i broj računa);
   7) pružaocu platne usluge (naziv),
   8) broju naloga/referenca transakcije.
Dokaz iz stava 1 ovog člana dostavlja se posebno za svaku vrstu igara na sreću koje se priređuje u kazinu.
Član 4
Dokaz o izvršenoj uplati naknade za priređivanje turnira u kazinu, treba da sadrži podatke o:
   1) priređivaču (naziv, sjedište, poreski identifikacioni broj),
   2) iznosu uplate u eurima,
   3) datumu uplate,
   4) periodu na koji se uplata odnosi,
   5) podatke o primaocu (naziv i broj računa);
   6) broju i datumu akta kojim je odobreno priređivanje turnira u kazinu;
   7) pružaocu platne usluge (naziv),
   8) broju naloga/referenca transakcije.
Naknada za priređivanje turnira u kazinu plaća se najkasnije u roku od 15 dana od dana završetka turnira.
Dokaz iz stava 1 ovog člana priređivač igara u kazinu dostavlja organu uprave, najkasnije u roku od pet dana od izvršene uplate.
Član 5
Dokazom o uplati naknade iz čl. 3 i 4 ovog pravilnika, smatra se:
   1) uplatnica/nalog za plaćanje;
   2) potvrda o izvršenoj transakciji iz sistema elektronskog bankarstva;
   3) izvod iz banke;
   4) ovjeren nalog za prenos sa datumom ili drugi verodostojan dokument iz kojeg se nesumnjivo može utvrditi da je uplata izvršena na propisani račun.
Član 6
Ovaj pravilnik stupa na snagu osmog dana od dana objavljivanja u "Službenom listu Crne Gore".
Broj: 14/2-03-424/26-4897/3
Podgorica, 25. februara 2026. godine
Ministar,
mr Novica Vuković, s.r.